钦定古今图书集成/明伦汇编/氏族典/第439卷 > 《廖用贤尚友录》 > 贾琮
## 钦定古今图书集成/明伦汇编/氏族典/第439卷 > 《廖用贤尚友录》 > 贾琮

按《后汉书贾琮传》：“琮字孟坚，东郡聊城人。举孝廉，再
迁为京兆令，有政理。旧交阯土多珍产，前后刺史多
无清行，故吏民怨叛。灵帝敕选能吏，举琮为交阯刺
史。琮到部，诛斩渠帅，简选良吏，岁间荡定，百姓以安。
征拜议郎，为冀州刺史，诸臧过者，望风解印绶去，于
是州界翕然。灵帝崩，大将军何进表琮为度辽将军”，
卒于官。